Сьвідрыгайла (імя)

**Сьвідрыгайла** (*Сьветрыгайла*, *Швітрыгайла*) — мужчынскае імя і вытворнае ад яго прозьвішча **Сьвідрыгела**.

## Паходжаньне

Сьведрык, Сьвідэрык або Сьвітрык (Suedrik, Swidericus, *Swithrik) і Гайла (Gailo) — імёны германскага паходжаньня. Іменная аснова -сьвінд- (-сьвент-, -сьвіт-) (імёны ліцьвінаў Швендэр, Сьвентальд, Сьвентагал; германскія імёны Schwender, Switald, Galsuintha) паходзіць ад гоцкага swinþs 'моцны, магутны', аснова -рых- (-рык-) (імёны ліцьвінаў Дзітрык, Індрых, Эрык; германскія імёны Ditricus, Hindrich, Erik) — ад гоцкага reiks 'магутны', германскага rikja 'магутны, каралеўскі', а аснова -гайл- (-гал-, -гел-) (імёны ліцьвінаў Відзігайла, Інгела, Монтгайла; германскія імёны Widigail, Ingeila, Montigel) — ад гоцкага і бургундзкага gails 'жвавы, свавольны, ганарысты'. Такім парадкам, імя Сьвідрыгайла азначае «гаспадар, магутны свавольствам».

Адпаведнасьць імя Сьвідрыгайла германскаму імю Suedrikilo сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

У 1632 годзе ў Каралявецкім унівэрсытэце навучаўся *Andreas Swidereck, Soldaviensis Borussus*.

Варыянты імя ў гістарычных крыніцах: *Свидригайло* (1382 год); *Swetregal* (31 кастрычніка 1382 году); *herczog Swittrigail*, *Swittergal* (Паведамленьні аб літоўскіх дарогах); *Boleslao alias Swytrygalone* (*Boleslaus alias Swytrygal*; 25 траўня 1391 году); *Мы, князь Швитригаило* (20 сакавіка 1401 году); *Nos Boleslaus alias Swyttirgail dei gratia princeps et heres Litwanie et Russie et dominus Podolie* (2 траўня 1402 году); *herczog Swittergeil* (13 кастрычніка 1406 году); *Boleslao alias Switrigaylo* (13 студзеня 1407 году); *Swydrygal* (De magna strage); *Шватрегайло Олгердовичь* (Цьвярскі летапіс пад 1408 годам); *Quomodo cupientes cum Iuclito principe domnino Boleslao Alias Swidrigal magno Duce lithwanie et cet fratre nostro carissimo* (1409 год); *dominus Boleslaus alias Switergal dux Littuanie* (2 і 4 кастрычніка 1409 году); *Swiedergal* (травень 1419 году); *Nos Boleslaus alias Swidrigaill dei gracia dux Olgorthowicz* (10 верасьня 1420 году); *herczug Swidirgal* (ліпень 1422 году), *Boleslaus alias Swidrigail die gracia dux Littwanie et terrerum Czirneow* (27 ліпеня 1422 году); *Boleslaus alias Switrigall dux Czirnihouiensis* (27 верасьня 1422 году); *Boleslaus alias Switrigall* (7 лістапада 1430 году); *Nos, Switrigal* (29 лістапада 1430 году); *Swydrigall, von Gotis gnaden grosfurste zur Lithawen und zur Rewssin etc* (29 красавіка 1431 году); *Nos Boleslaus alias Swythergal* (1 верасьня 1431 году); *Boleslaus, anders Switrigal, von Gots gnaden grosfurste zu Lithawen und Rewssen etc.* (22 чэрвеня 1432 году); *herczog Swidirgal* (4 верасьня 1432 году, 16 кастрычніка 1436 году); *Schwitrigall* (13 лістапада 1432 году); *herczog Swydirgal* (12 сьнежня 1432 году); *Swittergal* (красавік 1433 году); *hern Boleslao, anders Swidrigal* (25 траўня 1433 году); *herczog Swydergal* (4 лістапада 1434 году); *herczog Swiidergalle* (17 кастрычніка 1435 году); *мы, великии князь Швитрикгаилъ* (13 чэрвеня 1437 году); *herczogk Schwidrigal* (1 лістапада 1442 году); *Швитригайло* (14 сакавіка 1445 году); *Швитригайл Олкгирдович* (15 траўня 1446 году); *мы великий князь Александро, инако Швитрикгайло Олькгирдовичь* (29 сьнежня 1446 году, 29 сьнежня 1451 году); *Швитрикгайл(ъ) Олькгирдовичь* (31 сьнежня 1450 году, 1451 год); *Швитригайло Оликгирдович* (24 верасьня 1451 году); *Швитрикаила Олкердови(ч)* (1452 год); *Свитригайло*, *Светригайло* (Наўгародзкі чацьверты летапіс); *Швитригайло Олгердовичь* (Сафійскі першы летапіс); *Dzedelis Switrigaylo* (25 траўня 1505 году); *Бартошъ Свитрикгаилович*, *Ян Свитрикгаилович* (1528 год).

## Носьбіты
* Сьвідрыгайла Альгердавіч (каля 1370—1452) — вялікі князь літоўскі
* Барташ і Ян Сьвідрыгайлавічы — бельскія баяры, якія ўпамінаюцца ў попісе войска Вялікага Княства Літоўскага 1528 году

Сьвідрыгелы (Świdrygiełło) гербу Грымала — літоўскі шляхецкі род.

Сьвідрыгелы-Сьвідэрскія гербаў Любіч і Пагоня — літоўскі шляхецкі род.

## Глядзіце таксама
* Сьвінт
* Рых
* Гайла

## Заўвагі

## Крыніцы

## Літаратура
* 

Катэгорыя:Мужчынскія імёны